_:n882720e6ee04422e8acea20eee1415a8xb11
<http://schema.org/description>
"Slovakia Sotheby’s Int. Realty ponúka na predaj exkluzívnu vilu s krytým bazénom a privátnym tenisovým kurtom situovanú v meste Stupava. Vila ponúka dokonalé spojenie komfortného bývania s dôrazom na cenné súkromie, pokojnej lokality v tesnom kontakte s prírodou a zároveň pohodlnej dostupnosti do Bratislavy diaľnicou. \r\n\r\nDispozične pozostáva z dvoch nadzemných podlaží a suterénu. Prízemie je venované veľkorysej spoločenskej časti s výmerou 103 m2 pozostávajúcej z obývacej zóny s krbom, kompletne zariadenej kuchyne so zabudovanými spotrebičmi Siemens a jedálne. Priaznivci kulinárskeho umenia určite ocenia nielen elektrickú, ale aj parnú rúru a funkciu ohrevu tanierov. Vďaka veľkoformátovým oknám sa interiér príjemne prepája s exteriérom a ponúka krásny výhľad do záhrady plnej zelene. Relaxačnú časť reprezentuje aj veľkolepá zimná záhrada s otvoreným priestorom cez dve podlažia. Kombinácia prírodného kameňa a okenných tabúľ z červeného smreku po celej stene vytvára tú pravú odpočinkovú atmosféru a je ideálnym miestom nielen pre exotické rastliny, ale aj domácich miláčikov. \r\nNa vstupnom podlaží sa ďalej nachádza pracovňa a hosťovská spálňa s kúpeľňou, samozrejmosťou je toaleta pre hostí. \r\n\r\nPrivátna časť majiteľov, situovaná na poschodí, ponúka štyri spálne. V súčasnosti je jedna z nich využívaná ako veľkorysý šatník. Master bedroom, s dizajnovou kúpeľňou a šatníkom, disponuje relax zónou s výhľadom do záhrady a je priam stvorená na chvíle odpočinku pri dobrej knihe. Vstup na krytú terasu len vyzdvihuje pokojné prostredie bez hektiky mestského ruchu. \r\n\r\nSuterén poskytuje kompletné technické zázemie v podobe práčovne, technológie vily \r\na nový majiteľ určite privíta aj miestnosť určenú ako „play room“ či TV room. Vstavané šatníkové zostavy zabezpečujú dostatok skladovacieho priestoru.\r\n\r\nInteriér je navrhnutý ako kompaktný celok s dominujúcimi prírodnými materiálmi ako kameň a drevo, ktoré spolu s čistými líniami modernej architektúry vytvárajú nádych elegancie a zároveň pohodlia. Celý priestor pôsobí vzdušným dojmom s dostatkom denných oddychových zón, v ktorých si každý nájde svoje súkromie. Dôraz bol kladený aj na príjemné osvetlenie, či už vo forme závesných svietidiel alebo bodových osvetlení. \r\nRozľahlá a starostlivo vysadená a udržiavaná záhrada, v ktorej dominujú rôzne druhy dospelých listnatých, ihličnatých stromov a drevín poskytuje dostatok priestoru na leňošenie ako aj aktívny odpočinok. Ovocný sad v jej zadnej časti pôsobí nielen estetickým dojmom, ale bonusom je aj bio úroda. \r\n\r\nKrytý bazén s protiprúdom v samostatnom objekte, vírivku či fínsku saunu ocení nový majiteľ najmä počas zimných dní, k dispozícii je ďalej profesionálny tenisový kurt s umelou trávou a zapustená trampolína pre deti. Záhradný architekt vytvoril oázu pokoja dekorovanú originálnymi kamennými sochami zo Zimbabwe, v ktorej v každom ročnom období vynikajú kvitnúce rastliny.  \r\n\r\nParkovanie je zabezpečené 2 garážovými státiami ako aj 8 exteriérovými státiami na pozemku. \r\n\r\nSúkromie, výborné dispozičné riešenie a veľkorysé priestory sú garanciou pohodlného bývania aj pre viacčlennú rodinu. Vila je určená pre náročného klienta, ktorý ocení nielen je kvalitné technické prevedenie, ale aj atmosféru rodinného krbu v pokojnom prostredí. \r\n\r\nmaximálne súkromie\r\nrovinatý pozemok s krásnym výhľadom\r\nkrytý bazén s protiprúdom 9x4 m\r\ntenisový kurt s umelou trávou\r\nstrešná terasa s 360° výhľadom\r\nterasy z exotického dreva Bangkirai\r\nsuterén s technickým zázemím a voľnočasovými aktivitami\r\nvyvýšené boxy na bio zeleninu\r\nodvetraná fasáda – kameň a ThermoWood\r\nRheinzink bezúdržbové oplechovanie pre modernú architektúru\r\nokná s trojsklom\r\nexteriérové elektrické žalúzie\r\ninteligentný systém domácnosti Niko Home Control\r\ncentrálny vysávač\r\n\r\nStupava\r\nMesto Stupava je od Bratislavy vzdialené 17 km a poskytuje kompletnú občiansku vybavenosť. Rozprestiera sa medzi západnými svahmi Malých Karpát a južnou časťou Záhorskej nížiny. V súčasnosti sa radí medzi obľúbené lokality s pohodlnou dostupnosťou po diaľnici do hlavného mesta."
<https://starozitnosti.bazar.sk/vyhladavanie/?p%5Bkeyword%5D=Zelen%C3%BD+tanier&v=1>